钦定古今图书集成/明伦汇编/氏族典/第337卷 > 刘熙古
## 钦定古今图书集成/明伦汇编/氏族典/第337卷 > 刘熙古

按《宋史刘熙古传》，“熙古字义淳，宋州宁陵人，唐左仆
射仁轨十一世孙。祖宝进，尝为汝阴令，熙古避祖讳
不举进士。后唐长兴中，和凝掌贡举，熙古献《春秋极
论》二篇、《演论》三篇，凝甚加赏，召试擢第。晋天福初，调
补下邑令。仕汉为卢氏令。周广顺中，改亳州防御推
官。太祖领宋州，为节度判官。即位，召为左谏议大夫”，
知青州。乾德初，迁刑部侍郎、知凤翔府。未几，移秦州，
转兵部侍郎。开宝五年，参知政事，岁馀，拜户部尚书
致仕，卒。子蒙正、蒙叟。